Nordjyllands Politi fik tirsdag morgen en henvendelse om en halvstor hest, der løb rundt i Terndrup. Hesten kunne være til fare for trafikken. Der gik dog ikke længe, før politiet kom i kontakt med hestens ejer. - Vi finder hurtigt frem til ejeren ved at ringe til gårdene i nærheden. Det er normal procedure, når vi får henvendelser som disse, siger vagtchef Per Vagn Nielsen ved Nordjyllands Politi. Hestens ejer var godt selv klar over, at den var stukket af, og var allerede ude og lede efter den. Hesten er nu igen hjemme, hvor den hører til.

Opsummering:
Halvstor hest løb tirsdag morgen rundt i Terndrup.